CELEX: 32004R1875
Language: el
Date: 2004-10-28 00:00:00
Title: Κανονισμός (ΕΚ) αριθ. 1875/2004 της Επιτροπής, της 28ης Οκτωβρίου 2004, που τροποποιεί τα παραρτήματα ΙΙ και ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης όσον αφορά το σαλικυλικό νάτριο και την ουσία fenvalerateΚείμενο που παρουσιάζει ενδιαφέρον για τον ΕΟΧ

29.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 326/19
            
         
      ΚΑΝΟΝΙΣΜΌΣ (ΕΚ) αριθ. 1875/2004 ΤΗΣ ΕΠΙΤΡΟΠΉΣ
   
   της 28ης Οκτωβρίου 2004
   που τροποποιεί τα παραρτήματα ΙΙ και ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης όσον αφορά το σαλικυλικό νάτριο και την ουσία fenvalerate
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Ένωσης,
   τον κανονισμό (ΕΟΚ) αριθ. 2377/90 του Συμβουλίου, της 26ης Ιουνίου 1990, για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (1), ιδίως το άρθρο 3 και το άρθρο 4 παράγραφος 3,
   τις γνώμες του Ευρωπαϊκού Οργανισμού για την Αξιολόγηση των Φαρμακευτικών Προϊόντων, όπως διατυπώθηκαν από την επιτροπή κτηνιατρικών φαρμάκων,
   Εκτιμώντας τα ακόλουθα:
   
               (1)
            
            
               Όλες οι φαρμακολογικώς ενεργές ουσίες που χρησιμοποιούνται εντός της Κοινότητας σε κτηνιατρικά φάρμακα που προορίζονται να χορηγούνται σε ζώα παραγωγής τροφίμων πρέπει να αξιολογούνται σύμφωνα με τον κανονισμό (ΕΟΚ) αριθ. 2377/90.
            
         
               (2)
            
            
               Η ουσία σαλικυλικό νάτριο προστέθηκε στο παράρτημα ΙΙ για όλα τα είδη παραγωγής τροφίμων εκτός από τα ψάρια, αλλά αποκλειστικά για τοπική χρήση. Η αναφορά πρέπει να επεκταθεί ώστε να καλύπτει τη λήψη από το στόμα στα βοοειδή και στα χοιροειδή, με εξαίρεση τα ζώα που παράγουν γάλα για κατανάλωση από τον άνθρωπο.
            
         
               (3)
            
            
               Το προσωρινό ανώτατο όριο καταλοίπων για την ουσία Fenvalerate λήγει την 1η Ιουλίου 2004. Έχει αποδειχτεί ότι είναι σκόπιμο να επιτραπεί η ολοκλήρωση των επιστημονικών μελετών σχετικά με την εν λόγω ουσία και συνεπώς η ισχύς των προσωρινών ανώτατων ορίων καταλοίπων πρέπει να επεκταθεί έως την 1η Ιουλίου 2006.
            
         
               (4)
            
            
               Ο κανονισμός (ΕΟΚ) αριθ. 2377/90 πρέπει να τροποποιηθεί αναλόγως.
            
         
               (5)
            
            
               Πρέπει να προβλεφθεί επαρκής προθεσμία πριν από την έναρξη ισχύος του παρόντος κανονισμού, ώστε να μπορέσουν τα κράτη μέλη να πραγματοποιήσουν τις αναγκαίες τροποποιήσεις στις άδειες κυκλοφορίας των εν λόγω κτηνιατρικών φαρμάκων, που χορηγήθηκαν σύμφωνα με την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (2), ούτως ώστε να ληφθούν υπόψη οι διατάξεις του παρόντος κανονισμού.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής κτηνιατρικών φαρμάκων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα ΙΙ και ΙΙΙ του κανονισμού (ΕΟΚ) αριθ. 2377/99 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 28 Δεκεμβρίου 2004.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Οκτωβρίου 2004.
      
         
            Για την Επιτροπή
         
         Olli REHN
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1851/2004 της Επιτροπής (ΕΕ L 323 της 26.10.2004, σ. 6).
   
      (2)  ΕΕ L 311 της 28.11.2001, σ. 1· οδηγία όπως τροποποιήθηκε τελευταία από την οδηγία 2004/28/ΕΚ (ΕΕ L 136 της 30.4.2004, σ. 58).
   
      ΠΑΡΑΡΤΗΜΑ
      A.   Η (οι) ακόλουθη(-ες) ουσία(-ες) προστίθεται(-νται) στο παράρτημα II του κανονισμού (ΕΟΚ) αριθ. 2377/90:
      2.   Οργανικές ενώσεις
      
                  Φαρμακολογικώς ενεργός ουσία
               
               
                  Ζωικά είδη
               
            
                  «Σαλικυλικό νάτριο
                  
               
               
                  Βοοειδή, χοιροειδή (1)
                  
               
            B.   Η (οι) ακόλουθη(-ες) ουσία(-ες) προστίθεται(-νται) στο παράρτημα III του κανονισμού (ΕΟΚ) αριθ. 2377/90:
      2.   Φάρμακα δρώντα κατά των παρασίτων
      2.2.   Φάρμακα δρώντα κατά των εκτοπαρασίτων
      2.2.3.   Πυρεθροειδή
      
                  Φαρμακολογικώς ενεργός ουσία
               
               
                  Κατάλοιπο δείκτη
               
               
                  Ζωικά είδη
               
               
                  Ανώτατα όρια καταλοίπων
               
               
                  Ιστοί στόχοι
               
            
                  «Fenvalerate
                      (2)
                  
               
               
                  Fenvalerate (άθροισμα ισομερών RR, SS, RS και SR)
               
               
                  Βοοειδή
               
               
                  25 μg/kg
               
               
                  Μυς
               
            
                  250 μg/kg
               
               
                  Λίπος
               
            
                  25 μg/kg
               
               
                  Συκώτι
               
            
                  25 μg/kg
               
               
                  Νεφρά
               
            
                  40 μg/kg
               
               
                  Γάλα
               
            
         (1)  Για λήψη από το στόμα όχι για χρήση από ζώα που παράγουν γάλα για κατανάλωση από τον άνθρωπο.»
      
         (2)  Τα προσωρινά ΑΟΚ λήγουν στις 1.7.2006.»